**Opis predmetu zákazky, technické požiadavky**

**Názov predmetu zákazky:** Hasičská ochranná kukla

**Všeobecné vymedzenie položky predmetu zákazky:** Predmetom nákupu sú hasičské ochranné kukly, ktoré sú bezpečnostným prvkom a odevnou súčasťou zabezpečujúcou bezpečnú ochranu hlavy, krku a oblastí, ktoré nie sú prekryté ochranným odevom, dýchacím prístrojom a prilbou, proti sálavému teplu a iným vonkajším vplyvom.

**Miesto dodania predmetu zákazky:** Záchranná brigáda HaZZ v Žiline, Bánovská cesta 8111, 010 01 Žilina.

**Lehota dodania predmetu zákazky:** 4 mesiace od nadobudnutia účinnosti Kúpnej zmluvy.

**Požadované množstvo predmetu zákazky:** 3 200 kusov.

**Minimálna technická špecifikácia predmetu zákazky:**

|  |  |
| --- | --- |
| **Požadovaná technická špecifikácia, parametre a funkcionality určené verejným obstarávateľom** | |
| **Použitie:** | Na zabezpečenie ochrany exponovaných časti hlavy a krku pred teplom a plameňom. Koncové používanie kukiel pre hasičov môže byť rôzne: na tvárovej maske a pod ňou a s rôznymi tvarmi prílb. Používateľ zodpovedá za voľbu správnej kukly vhodnej k odevu, prilbe a tvárovej maske odporúčaných výrobcom kukly |
| **Kategória OOP v zmysle Nariadenia EP a Rady (EÚ) 2016/425:** | III |
| **Ochranné vlastnosti:** | Spolu s ochranným odevom, dýchacím prístrojom a prilbou zabezpečuje ochranu exponovaných oblastí hlavy a krku proti teplu a plameňu, |
| **Normy:** | * EN ISO 13688:2013 Ochranné odevy. Všeobecné požiadavky * EN ISO 13688:2013/A1:2021 Ochranné odevy. Všeobecné požiadavky * EN 13911:2017 Ochranné odevy pre hasičov. Požiadavky a skúšobné metódy na protipožiarne kukly pre hasičov |
| **Veľkostný sortiment:** | Univerzálna veľkosť |
| **Označovanie a štítky:** | Kukla musí byť označená v súlade s požiadavkami normy EN 13911:2017,odsek 4.6 a kapitola 7 a EN ISO 11612:2015, kapitola 10 |
| **Balenie:** | Výrobky sa balia po 1 ks do PE obalov. Na obale je samolepka s mesiacom /rok výroby, výrobca a názov výrobku), 10 ks je vložených do jedného PE obalu, 50 ks do krabíc.  Každý kartón je označený nasledovnými údajmi   * výrobca * názov výrobku * počet kusov * mesiac / rok výroby   ak kartón neobsahuje 50 ks, je počet kusov v danom kartóne riadne označený. |
| **Popis výrobku:** | Kukla je dvojvrstvová, ergonomického strihu, zložená z hlavovej časti a goliera. Golier je predĺžený až na ramená. Predná časť hlavovej časti kukly je vybavená oválnym tvárovým otvorom s pružným okrajom. Požadovaný otvor pre kuklu musí byť taký, aby bola prekrytá celá hlava okrem hornej čeľuste, dolnej čeľuste  a očníc. Dĺžka goliera musí prekrývať krk zo všetkých strán. Presnú dĺžku v mernej jednotke nie je možné zadefinovať. Požadovaný otvor pre kuklu musí byť taký, aby bola prekrytá celá hlava okrem hornej čeľuste, dolnej čeľuste  a očníc. Dĺžka goliera musí prekrývať krk zo všetkých strán. Presnú dĺžku v mernej jednotke nie je možné zadefinovať. Musí byť ľahko nasaditeľná a snímateľná; poskytuje na pocit pohodlie a zabezpečuje efektívny odvod vlhkosti. Musí byť kompatibilná s použitím ostatných ochranných prostriedkov– ochranného odevu (podľa EN 469), hasičskej prilby (podľa EN 443) a masky dýchacieho prístroja (podľa EN 136 a EN 137). Materiál musí izolovať proti chladu a nadmernému teplu a absorbovať vlhkosť z vnútornej vrstvy a zabezpečiť jej odparenie.  Plošná hmotnosť pleteniny: min. 230 g/m2 , max. 300 g/m2  Farebné prevedenie v odtieňoch farby: tmavomodrá a čierna |
| Súčasťou ponuky musí byť:  1. EÚ vyhlásenie o zhode podľa Nariadenia EP a Rady (EÚ) 2016/425,  2. Certifikát EÚ skúšky typu,  3. Záverečný protokol o posúdení typu výrobku k Certifikátu EÚ skúšky typu,  4. Pokyny a informácie výrobcu v zmysle príslušných noriem a podľa bodu 1.4 prílohy II Nariadenia EP a Rady (EÚ) 2016/425 v slovenskom jazyku,  5. Materiálové listy k všetkým použitým materiálom na vyhotovenie kukly,  6. Vyplnená príloha č. 1A Vlastný návrh nameraných hodnôt plnenia funkčných požiadaviek.  Všetky dokumenty a technické dokumentácie musia byť predložené v slovenskom jazyku, akceptovaný je aj český jazyk, v prípade vyhotovenia v inom ako slovenskom a českom jazyku sa požaduje úradný preklad dokumentu do slovenského jazyka. | |

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t. j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.